Börn og unglingar við Hlíðarbæ í Hvalfjarðarsveit hafa sent sveitarstjórn erindi um að leiktæki á útisvæði séu orðin léleg og jafnvel hættuleg . Óskað er eftir því að sveitarstjórn svari því hvort áætlað sé að gera eitthvað í málinu . Undir þetta skrifa börnin sjálf , það yngsta fætt 1999 og það elsta árið 1990 . Óhætt er að fagna þessu framtaki barnanna og er ljóst að þarna er á ferð fólk sem mun í framtíðinni bera hag samfélags síns fyrir brjósti .